Ο αγώνας για την ειρήνη και τα γυναικεία δικαιώµατα στη Βόρειο Κύπρο 
Χδουνέντευξη µετη δημοσιογράφο Φδενσι! Ὀ]αάασ 


Η ὀδενσιη Ὀ]μάασ είναι δημοσιογράφος. Ασχολείται µε τα δικαιώματα των γυναικών για 
περισσότερο από 20 χρόνια, αλλά και µε τήν επαναπροσέγ)γισή των δύο κοινοτήτων µε αιχμή 
γυναικείες ὁραστηριότητες τα τελευταία 16 χρόνια, όπως φαίνεται απὀ τή συνέντευζη που 
ακολουθεί. 4υτός ήταν και ένας απὀ τους λόγους για τους οποίους επιλέχθηκε να προσκληθεί 
στις εκδηλώσεις τής ΕΠΟΧΗΣ. Ἠρθε στην 4θήνα προσκεκλημένη τής εφημερίδας µας τον 
Ιανουάριο και µίλήσε σε δήµιόσια εκδήλωσή µαζί µε έναν Τ/Κ συνδικαλιστή και ένα στέλεχος 
του 4ΚΕΊ, για το σχέδιο Ανάν και τις δυνατότητες επανένωσης του νησιού. 
Φεμινίστριες τήν κάλεσαν για γνωριμία και συζήτηση στο Φεμ.Κέντρο, όπου ἔδωσε και µια 
συνέντευζη, τή δήμιοσίευση τής οποίας καθυστέρησε ή πληθώρα ύλής που υπήρζε στο μεταξύ για 
τα θέµατα του αναμενόµενου, δυστυχώς, πολέμου. Θεωρούμε ότι ή δήµοσίευσήη αυτής της 
σήµαντικής συνέντευζής µε τήν ευκαιρία τής ὃ του Μάρτη, δίνει ιδιαίτερη αξία στο μικρό µας 
αφιέρωμα. Επιλέζαμε να δήμοσιεύσουμε τή συνέντευξη µε τή µορφή ενοτήτων, όπως προέκυψε 
από τις απαντήσεις, και να μήν δήμιοσιεύσουµε τις ερωτήσεις για οικονομία χώρου. 

2. 


Προέρχομαι απὀ το βόρειο τµήµα της Κύπρου, ποὺ είναι χὠρισμένο από το 1974. Οι 
Τ/Κ και οι Ε/Κ ζουν χωρίς καμία επαφή. Παρ' ότι υπάρχουν σύνορα 150 χιλιομέτρων, 
το µόνο κοινό είναι η αποχέτευση. Αν µια γυναίκα ή οποιοσδήποτε θέλει να περάσει, 
χρειάζεται ειδική άδεια απὀ τις τουρκικές αρχές. Δεν υπάρχουν κριτήρια για την 
παροχή αδειών, άλλοτε δίνουν άδειες άλλοτε όχι. 


Από το 19580 εργαζόµαστε σε δύο επίπεδα. Προσπαθούµε να φέρουμε κοντά τις Τ/Κ. 
με τις Ε/Κ και παράλληλα προσπαθούμε να δουλέψουμε µέσα στις κοινότητές µας 
ώστε να βελτιώσουμε τη ζωή των γυναικών. ΗἩ Τ/Κ πλευρά εἶναι εντελώς 
απομονωμένη απὀ τον κόσµο. Δεν υπάρχει διεθνής βοήθεια. Ακόμα και οργανώσεις 
πολιτών δεν μπορούν να πάρουν κάποιο πρόγραµµα µε χρηματοδότηση. Οπότε, ό,τι 
κάνουμε είναι εντελώς εθελοντικό. 


Να σημειώσουμε ότι το κατά κεφαλήν εισόδηµα στην Τ/Κ πλευρά είναι πολύ 
χαμηλό, 2.500 δολάρια το χρόνο, ενώ στην Ε/Κ πλευρά είναι 17.500 το χρόνο. 


Δραστηριότητες για την ειρήνη 


Το 1956 δημιουργήσαμε το Κίνημα Γυναικών για Ειρήνη και για την Ομοσπονδία και 
προσπαθήσαµε να φέρουμε τη φωνή των γυναικών για ειρήνη στους δρόμους. 
ἩΠροσπαθήσαμε να έρθουµε σε επαφή µε Ε/Κ γυναίκες και να κάνουνε παρόμοιες 
κινητοποιήσεις και προσπαθούσαµε να κάνουμε παράλληλες δραστηριότητες, 
δραστηριότητες την ίδια µέρα και την ίδια ώρα, ακόµα κι όταν δεν μπορούσαμε να 
έρθουµε σε επαφή. 


Το 1991 δημιουργήσαμε το Κέντρο Έρευνας για τις Γυναίκες και ὁραστηριοποιείτο 
στο να παρέχει πληροφόρηση μεταξύ τους και διεθνώς, για την κατάσταση των 
γυναικών στην Κύπρο. Για πρώτη φορά φέραμε Ελληνοκύπρια να μιλήσει για την 
ενδοοικογενειακή βία. Το θέµα αυτό ήτανε µεγάλο ταμπού, αλλά μ' αυτή την 
εκδήλωση έσπασαν δύο ταμπού. Το ένα ότι φέραμε µια Ε/Κ να μιλήσει, και το 
δεύτερο να συζητήσει για αυτό το θέµα. 


Από το 1990 µέχρι το 1997 εργαστήκαµε για την επίλυση των διαφορών (οοπΠ]οί 
τοςο]μ/{ίοη). Ισάριθµες Ε/Κ και Τ/ έγιναν εκπαιδεύτριες για την επίλυση των 
διαφορών. Οι γυναίκες ήταν σηµαντικό τµήµα αυτής της ομάδας εκπαιδευτών/τριών. 
Αυτοί οι 30 άνθρωποι άρχισαν να δημιουργούν τις δικές τους οµάδες στους δικούς 
τους χώρους. Εγώ δηµιούργησα µια δι-κοινοτική ομάδα που βλέπει την κατάσταση, 
τον πόνο και τη βία, απὀ τη γυναικεία σκοπιά. Αναζητούμε κυρίως τις αιτίες που 
βρίσκονται πίσω από τον πόνο και τα βάσανα, και προσπαθούμε να συγκροτήσουµε 
οράματα. 


Μέχρι το 1997, αυτά τα 30 άτοµα είχαν εκπαιδεύσει 3000 άτοµα. Οι γυναίκες 
αποτελούσαν µεγάλο µέρος αυτών των οµάδων. 


Αντίδραση των Αρχών 


Το 1997, οι τουρκικές αρχές απαγόρευσαν όλες τις οµάδες. Αυτό έγινε λόγω τῆς 
έκτασης που είχε πάρει το κίνηµα αυτό. Απαγόρευσαν τη λειτουργία οµάδων στη 
Λευκωσία. 


Μια φίλη µου Ε/Κ. η Καΐτη Οικονοµίδου, ήταν στο δι-κοινοτικό κίνηµα µε έντονη 
δράση. Συναντηθήκαµε σε διάφορα συνέδρια στην Άγκυρα, στη Ρόδο, στη Νέα 
Υόρκη, και μιλούσαμε για ώρες για να διαπιστώσουμε το γιατί µετά την απαγόρευση 
διαλύθηκε η ομάδα. Τι πήγε στραβά. 


Συναντιόµασταν πλέον µόνο στο χωριό Πύλα, που είναι πολύ µακριά. Το χωριό αυτό 
είναι στα σύνορα, σου γίνεται έλεγχος στο "σημείο ελέγχου" (επεοΚκ ροίηί) και µπορεί 
να σε ανακρίνουν ακόµα και για ὁ ώρες. Όλα αυτά ήταν πολύ αποθαρρυντικά. Με 
την Καίτη καταλήξαμµε ότι αυτό που έλειπε απὀ το κίνηµα είναι η δοµή. Γιατί όλοι 
αυτοί οι 2000 άνθρωποι ήταν σε άτυπες οµάδες και όχι θεσµοποιηµένες. 


Γυναίκες σε διαιρεµένες κοινωνίες 


Αποφασίσαμε λοιπόν να φτιάξουμε µία γυναικεία δοµή που να µην είναι σαν 
ομοσπονδία, αλλά σαν ένωση, µια οργάνώση που θα ήταν θεσµική, και θα ζητήσει 
επιχορήγηση. Γιατί αυτές οι άτυπες οµάδες δεν μπορούσαν να διεκδικήσουν 
χρηματοδότηση. Συγκαλέσαµε γι αυτό, ένα συνέδριο µε τίτλο "Ἐπικοινωνία 
γυναικών σε διαιρεµένες Κοινωνίες"', καλέσαµε 60 γυναίκες ὁραστήριες στο 
γυναικείο κίνηµα διεθνώς αλλά και από τον ακαδηµαϊκό κόσµο, 40 µπορεί να 
φεύγανε, σκεφτήκαµε, αλλά 20 θα παραµένανε να δουλέψουμε μαζί. Γνώριζα και την 
Ονπίµία Οοῦυτῃ από το Λονδίνο, απὀ το Ευρωπαϊκό Φόρουμ Αριστερών 
Φεμινιστριών, και την καλέσαμε να έρθει στο συνέδριο να μιλήσει. Ἠρθε και έφερε 
γυναίκες απὀ τη Βοσνία, από την Ιρλανδία, την Παλαιστίνη και το Ισραήλ. Από 
περιοχές όπου υπήρχαν σύνορα. 


Οι αρχές είπαν ότι δεν µπορείτε να φέρετε 60 γυναίκες, µόνο 10 και 10 θα 
επιτρέψουμε. Επειδή το συνέδριο γινόταν µία µέρα στη Βόρειο Κύπρο και µία µέρα 
στη Νότια, γί αυτό οι τουρκικές αρχές είπαν µόνο 10 και 10. 


Τα μίντια στην ελληνική Κύπρο ξεκίνησαν µια τεράστια καμπάνια ενάντια στις 
γυναίκες που συμμετείχαν σ’ αυτή τη συνάντηση. Το συνέδριο θα γινόταν στο Ιπίοτ- 
Οοιερο στο Νότο, και στο ΟΥρτις Ιπίοτηβίίοπα ὈπϊνοιςΙί στο Βορρά. Ξεκίνησαν 


λοιπόν µια µεγάλη καμπάνια τα μίντια, γιατί έλεγαν ότι αν πάνε στο Πανεπιστήµιο 
στο Βορρά θα ήταν σαν να αναγνώριζαν το κράτος. Χρησιμοποιούσαν πολύ 
εξευτελιστικές εκφράσεις, λέγοντας ότι σ' αυτές που συμμετείχαν έπρεπε να ξυρίσουν 
τα κεφάλια και άλλα τέτοια, µόνο και µόνο επειδή ήταν γυναίκες. 


Μέχρι την εποχή εκείνη, τα ελληνοκυπριακά μίντια δεν επιτίθονταν σε τέτοιες δι- 
κοινοτικές δραστηριότητες, αλλά µόνο τα ακροδεξιά τουρκοκυπριακά, που έλεγαν ότι 
αυτές οι γυναίκες είναι προδότριες, φιλο-Έλληνες και άλλα. Ὑπήρχε µια πολύ άσχημη 
ατμόσφαιρα. Επίσης τα μίντια ρώτησαν τα κόμματα για το πώς βλέπουν αυτή τη 
δραστηριότητα, και όλα απάντησαν αρνητικά. Αυτό γίνεται γιατί όταν κάτι δεν 
γίνεται υπό την αιγίδα των κομμάτων, δεν το υποστηρίζουν. 


Επειδή το Βρετανικό Συμβούλιο χρηματοδοτούσε τη συνάντηση κι έφερε τη Ουπίµία 
Οοῦιτπ για να γίνει το συνέδριο αυτό, έλεγαν, τι θέλουν οι Βρετανοί και 
ανακατεύονται, μπορούμε και μόνοι µας να κάνουμε τις δι-κοινοτικές επαφές, και 
άλλα τέτοια. Μέσα σ' αυτή την άσχημη ατμόσφαιρα κάναµε το συνέδριο. 10 πήγαν 
στο Νότο από εµάς, 10 ήρθαν στο Βορρά από το Νότο, κι έτσι το συνέδριο έγινε µε 
40 και 40. 


Μετά έγινε µια συνέντευξη τύπου όπου καλούσαν τις οµάδες να εκφράσουν τις 
σκέψεις και προτάσεις τους για μελλοντικά σχέδια και δράσεις και επίσης 
συμφωνήθηκε µια ηλεκτρονική λίστα µε ο-πια!. Και συμφωνήσαμε ότι αφού δεν 
μπορούμε να συζητήσουμε και να μιλήσουμε εδώ, να συναντηθούμε στην Πύλα. 
Ακριβώς όπως είχαμε υπολογίσει µε την Καΐτη, εμφανίστηκαν 20 εκεί. 
Συναντηθήκαµε μερικές φορές στην Πύλα, γυναίκες και απὀ τις δύο πλευρές και 
κάναµε και εργαστήρια για θέµατα επίλυσης διαφορών, κάνανε συγκεκριμένες 
ενέργειες και επίσης γνωριρστήκαμε μεταξύ µας. 


Πολυεθνική οργάνωση 


Το Φεβρουάριο του 2002 κάναμε αποτίμηση ({οµοιν 1) στο Λονδίνο, για να 
τελειοποιήσουµε τη δοµή της οργάνωσής µας και να τη νομιμοποιήσουµε. Η δοµή 
είναι πολύ ενδιαφέρουσα, γιατί δεν είναι βασισμένη στην εθνότητα. Είναι βασισμένη 
σε τρία σκέλη: Βόρεια Κύπρος, Νότια Κύπρος και εξωτερικό. Γιατί, στο Βορρά 
υπάρχουν Κύπριες, Αγγλίδες και έποικοι, στο Νότο υπάρχουν Κύπριες, Αγγλίδες, 
µετανάστριες, Και στο εξωτερικό, Βρετανία, Αυστραλία, Αμερική, υπάρχουν πολλές 
Κύπριες. Ἡ Ονπίία βοήθησε πολύ να φτιάξουμε το καταστατικό, και έχουµε για 
πρώτη φορά στην ιστορία µια πολυεθνική Μη Κυβερνητική Οργάνωση. 


Ἡ οργάνωση δεν μπορούσε να καταγραφεί ούτε στο Νότο ούτε στο Βορρά. Αν 
καταγραφόταν στο Νότο, οι Τ/Κ θα κατηγορούντο ότι συμμετέχουν σε µια ελληνική 
οργάνωση και το αντίστροφο. Κι έτσι καταγράφηκε η οργάνωση στο εξωτερικό, µε 
το όνοµα "Χέρια πάνω απ' τη διαχωριστική γραμμή" (Παπάς αοτοςς {πο ἁῑνιάς). 
Έχουμε µια ιστοσελίδα, που δεν λειτουργεί ακόµα, Και όπου όλες θα μπορούν να 
συνεισφέρουν. Προσπαθήσαμε να φέρουμε γυναίκες από Ἑλλάδα, Τουρκία και 
Κύπρο, αυτό ήταν το σχέδιο για πολλά χρόνια. Τον Ιούλιο είχαμε µια συνάντηση 
στην Αυστρία µε την οργάνωση ΝΤΝΡΕΑ(ΟΕ υπό τη χρηματοδότηση του Ιδρύματος 
ΈΏτιπο ΚταίςΚΙ. Ἠταν η πρώτη φορά που γυναίκες από Τουρκία, Ελλάδα και Κύπρο 
ήρθαν µαζί και συζήτησαν. Από την Ἑλλάδα ήταν η Φωτεινή η Σιάνου, η Μιρέλα 


Καλοστύπη και η Αντιγόνη Καραλή-Δημητριάδη. Η ΛΊΝΡΕΑ(Ε δεν είχε συζητήσει 
το θέµα του Κυπριακού στα έξι χρόνια της ὐπαρξής τῆς. 


Γυναίκες απὀ την Τουρκία έχουν δημιουργήσει ένα συνασπισμό εναντίον του 
πολέμου στο Ιράκ και θα επισκεφθούν την Παλαιστίνη, το Ιράκ και την Κύπρο και 
όταν θα πάνε στην Κύπρο θα φιλοξενηθούν από αυτή την οργάνωση. 


Χάρηκα που σας γνώρισα γιατί δεν ήξερα την ὑπαρξή σας, και ελπίζω σε συνεργασία 
στο μέλλον. Είναι δύσκολο πράγµα για την οργάνωσή µας αυτή η δραστηριότητα, 
γιατί δεν μπορούμε να συναντηθούμε αλλά µόνο να αλληλογραφούμε ηλεκτρονικά. 
Αλλά κι αυτό είναι πρόβλημα γιατί δεν έχουν όλες οι γυναίκες πρόσβαση στο 
διαδίκτυο και κάποιες δεν ξέρουν να το χρησιμοποιούν. Δεν θέλουμε η επαφή να 
είναι µόνο για µια ελίτ. Θα συνηθίσουµε και θα προσαρμοστούμε στις συνθήκες. 
Τώρα η δοµή έχει γίνει, και πρέπει να είµαστε δημιουργικές. 


Αγώνας για δικαιώµατα στη Βόρεια Κύπρο 


Σχετικά µε το τι κάνουν οι γυναίκες στη Β.Κύπρο: Μετά τη Διάσκεψη στο Πεκίνο το 
1995 γυρίσαµε στη Β. Κύπρο και σχηµατίσαµε ένα Συνασπισμό. Δουλέψαμε 5 χρόνια 
μαζί και αναγκάσαµε το κοινοβούλιο να υιοθετήσει ανεπιφύλακτα τη συνθήκη 
ΟΕΡΑΥΝ για τα δικαιώµατα των γυναικών. Αλλάξαμε το οικογενειακό Δίκαιο, το 
οποίο υπήρχε από την εποχή της αποικιοκρατίας. Πήραμε το οικογενειακό δίκαιο από 
5 χώρες, μεταξύ των οποίων και της Ελλάδας και φτιάξαμε ένα οικογενειακό δίκαιο 
πιο σύγχρονο, δηλαδή µε ίσα δικαιώµατα στην οικογενειακή περιουσία, µε 
συναινετικό διαζύγιο και άλλα. Στη διάρκεια αυτών των 5 χρόνων εκπαιδεύσαµε 
γύρω στις 350 γυναίκες από αγροτικές περιοχές πάνω στα γυναικεία δικαιώµατα, µε 
εντατικές οµάδες εργασίας µία, δύο ή τριών ηµερών για διάφορα θέµατα, όπως 
ανάπτυξη δεξιοτήτων, γυναίκες και πολιτική, γυναίκες και δημόσια ζωή, γυναίκες και 
πόλεμος κ.λπ. 


Το 19986 µαζευτήκαµε, γυναίκες απ’ όλα τα πολιτικά κόμματα, όλες οι γυναίκες 
υποψήφιες (μαζί και προηγούμενων εκλογών) και γυναικείες οργανώσεις και ψάξαμε 
να βρούμε τα εμπόδια που αντιμετωπίζουμε µέσα στα κόμματα. Βρήκαμε ότι µέσα 
στα κόμματα αντιμετωπίζουμε κοινά προβλήματα. Θέσαμε ορισμένους στόχους για 
τις αλλαγές που πρέπει να γίνουν στο πολιτικό σύστημα, επεξεργαστήκαµε 
συνθήματα για τις εκλογές, πήγαμε στα πολιτικά κόμματα και επιµείναµε να βάλουμε 
τις γυναίκες σε καλές, εκλόγιµες θέσεις. Κάναμε καμπάνια µε υπογραφές για ν' 
αλλάξουμε το νόµο και να υιοθετηθούν οἱ ποσοστώσεις, και γενικά δημιουργήθηκε 
µια κατάσταση φιλική για τις γυναίκες. 


Εγώ έγραψα ένα εγχειρίδιο για τη στρατηγική και τακτική των γυναικών στην 
πολιτική. Για τη γυναικεία εκπροσώπηση, για τον ανδρικό τρόπο διεξαγωγής της 
πολιτικής. Αντιμετωπίσαμε απειλές και εχθρότητα παραστρατιωτικών οργανώσεων 
και του παρακράτους για το συνασπισμό αυτό των γυναικών. Πιέστηκαν οι δεξιές 
εκπρόσωποι εκεί µέσα να συµπεριλάβουν κι άλλες δεξιές γυναίκες, ώστε ν’ αλλάξει η 
σύνθεση. Έτσι κι έγινε, και διαλυθήκαµε το 2000. 


Έτσι, σε λίγα χρόνια κάναµε πολύ δουλειά χωρίς οικονομική βοήθεια, προγράµµατα 
ή χρηματοδότηση. Απλώς βρεθήκαµε μαζί. Και ποτέ δεν ψηφίζαµε, αλλά είχαμε 
συναίνεση. ΌΟ λόγος που το παρακράτος αισθάνθηκε τόσο άβολα ήταν γιατί ο 


συνασπισμός "Πλατφόρμα Γυναικών", ήρθε σε επαφή Και µε το δι-κοινοτικό κίνημα. 
Παράλληλα, γνωριζόµενες μεταξύ µας και διηγούµενες τις προσωπικές µας ιστορίες, 
δημιουργήθηκε µια αλληλεγγύη μεταξύ µας που τροµοκράτησε πάρα πολύ. 
Στηριζόµασταν περισσότερο στις προσωπικές σχέσεις μεταξύ των γυναικών. Αν µια 
ομάδα δεν δούλευε, συνεχίζαµε µε ένα άλλο θέµα και λοιπά. Δειτουργούσαμε έτσι 
επειδή υπήρχε µεγάλη εξωτερική επέμβαση και η κοινωνία δεν ήταν ιδιαίτερα 
δημοκρατική. 


ἘΕνωτικές δραστηριότητες 


Σήµερα, µε την οργάνωση “Χέρια πάνω από τη διαχὠριστική γραμμή” 
κινητοποιούµαστε για ένα χρόνο µε τελείως καινούριο τρόπο, για να κάνουμε 
ενέργειες όπως κάνουν οι "Γυναίκες στα Μαύρα". Δηλαδή βγαίνουµε στους δρόμους 
µε πλακάτ λέγοντας "Φτάνει, θέλουμε να λύσουμε αυτό το πρόβλημα. Θέλουμε 
ειρήνη". Άλλοτε είμαστε 10, άλλοτε 20, άλλοτε 5. Αλλάζουµε το µέρος όπου 
πηγαίνουμε. Όταν συναντήθηκαν ο Κληρίδης µε τον Ντενκτάς απελευθερώσαµε στον 
ουρανό 100 περιστέρια, και στις δύο πλευρές. 


Τα μίντια είχαν εχθρική στάση. Τα Ε/Κ δείξανε µόνο τους αγνοούµενους, για να 
πούνε ότι αυτές δεν θέλουνε ειρήνη, ενώ τα Τ/Κ είπαν ότι αυτές αποδέχονται για 
αρχηγό τους τον Κληρίδη. Τα μίντια κάνουν αυτή την παραπληροφόρηση. Δεν µας 
στηρίζουν, αλλά µας εμποδίζουν. 


Ἡ οργάνωση "Χέρια πάνω απὀ τη διαχωριστική γραμμή" είναι αυτόνομη. Οι 
γυναίκες, µπορεί να δραστηριοποιούνται επαγγελματικά κάπου, αλλά στην οργάνώση 
είναι αυτόνοµες, ενώ στο παρελθόν, οι συνδικαλίστριες και λοιπά πηγαίναν πάντα να 
πάρουν την άδεια του κόμματος. Η Ε/Κ πλευρά είναι πολύ πειθαρχηµένη µε τα 
κόμματα. 


Τη συνέντευξη πήραν οι Χρυσούλα Στέκα, Γεωργία Τσαγκλάγκανου, Σόνια 
Μητραλιά 


Δημοσιεύθηκε: Εποχή τεύχος 665. 09-03-2003 


